Jimmy Cliff
Store norske leksikon,Kunst og estetikk,Musikk,Populærmusikk,Reggae
Jimmy Cliff er en jamaicansk reggaesanger og komponist som fikk sitt internasjonale gjennombrudd i 1969 med singlen Wonderful World, Beautiful People. Han spilte hovedrollene i filmen The Harder They Come (1972), som bidro sterkt til å gjøre reggaemusikken kjent, og har også hatt noen filmroller senere.
Som sanger har han beholdt en solid posisjon, selv om han kom noe i skyggen av Bob Marley, og han produserer de fleste av platene sine. Jimmy Cliff har også hatt store hits utenfor hjemlandet med coverversjonene Wild World (1970) og I Can See Clearly Now (1993), mens hans mest kjente selvkomponerte sang er balladen Many Rivers To Cross fra The Harder They Come. Øvrige hits er Wonderful World Beautiful People (1969) og Vietnam (1970).Av album kan nevnes debuten Hard Road To Travel (1968), Oh Jamaica (1979), Special (1982), Images (1989), Breakout (1992) og Humanitarian (1999). Les mer i Store norske leksikon reggae